C 15/136
SK
Úradný vestník Európskej únie
12.1.2022
Štvrtok 20. mája 2021
vzdelávania; okrem toho sa domnieva, že treba podporovať celoeurópske „diasporálne stratégie“ zamerané na podporu procesov návratu pre tých, ktorí odišli do atraktívnejšieho regiónu, so zameraním na študentov vysokoškolského vzdelávania v odboroch poľnohospodárstvo a vidiecka ekonomika, ktorí by mali byť motivovaní k návratu do svojho regiónu po ukončení štúdia s cieľom prispieť k ekonomickej životaschopnosti ich príslušných vysielajúcich regiónov; 54. vyzýva Komisiu, aby zabezpečila, že iniciatíva dlhodobej vízie pre vidiecke oblasti bude zahŕňať praktické riešenia a prostriedky na podporu riešenia situácie v okrajových oblastiach a demografických zmien; domnieva sa, že z tejto dlhodobej vízie pre vidiecke oblasti by sa mala stať skutočná európska vidiecka agenda s hmatateľnými a konkrétnymi cieľmi a pri zapojení všetkých príslušných regionálnych a miestnych aktérov do jej štruktúry aj vykonávania; okrem toho sa domnieva, že by mala zahŕňať stratégiu uplatňovania hľadiska rodovej rovnosti spolu s nástrojmi na posudzovanie vplyvu; vyzýva Komisiu, aby po dohode s členskými štátmi a miestnymi a regionálnymi samosprávami navrhla novú dohodu o demografii v EÚ ako viacúrovňový politický prístup, ktorý by viedol k európskej stratégii pre demografické trendy; domnieva sa, že demografické otázky vrátane vyľudňovania a starnutia by mali patriť medzi otázky, ktorými sa bude zaoberať Konferencia o budúcnosti Európy; o o
o
55. poveruje svojho predsedu, aby postúpil toto uznesenie Rade, Komisii, Európskemu hospodárskemu a sociálnemu výboru, Výboru regiónov a národným a regionálnym parlamentom členských štátov.